**Thea Stabell** (født 1939) er en norsk skuespiller, regissør og pedagog med erfar­ing fra teater og film.

Biografi
--------

Hun ble født Dorothea Jessie Stabell. Stabell begynte på Statens teaterhøgskole 1961 og debuterte i Peder Cappelens stykke *Dikter i ulvepels* på Oslo Nye Teater, hvor hun var ansatt fra 1964 til 1967. Hun var ansatt ved Trøndelag Teater fra 1967 til 1970 der hennes mann Erik Pierstorff var teatersjef fra 1965 til 1970. Etter 1970 har hun virket som skuespiller og instruktør på en rekke norske scener. Fra 1992 til 1994 var hun kunstnerisk leder på Torshovteatret og fra 1970 til 2009 var hun pedagog ved Statens teaterhøgskole i skuespillerfag og stemmebruk. Hun har også sitte i flere utvalg og rå. Blant annet satt hun fire år i Norsk Kassettavgiftsfond (Fond for lyd og bilde), åtte år i Scenekunstutvalget til Norsk kulturråd og ti år i styret til Norsk Sceneinstruktørforening.

I 2006 ble hun landets første professor i skuespillerfag ved Kunsthøgskolen i Oslo.

Som regissør har hun satt opp samtidsdrama som for eksempel *Trollspill* av Peder Cappelen, *Vegen til Mekka* av Athol Fugard, *Autumn and winter* av Lars Norén, *Petra v Kants bitre tårer* av Reiner Werner Fassbinder og *Det spanske stykke* av Yasmina Reza. Klassisk drama som *Lille Eyolf* og *Et dukkehjem* av Henrik Ibsen, *Tre søstre* av Anton Tsjekhov. Greske tragedier som *Medea* og *Ifigenia* av Evripides og *Antigone* av Sofokles. Hun har virket som instruktør og pedagog i Burkina Faso, ved teateret CITO hvor hun iscenesatte *Les co-épouses* av Fatima Gallaire, *Un énnemi du peuple* av Henrik Ibsen og *La bonne personne de Sezuan* av *Bertolt Brecht* på fransk*.*

Som teaterskuespiller spilte hun blant annet Anne Frank i *Anne Franks dagbok*, Julie i *Romeo og Julie*, Antigone og Estelle i Jean-Paul Sartres *For lukkede dører*. Hun hadde sin siste sceneopptreden i 2019 i soloforestillingen *Ingenting er ingenting* (hovedrolle og regi).

Stabell har vunnet flere priser og ble i 2009 utnevnt til ridder av 1. klasse av St. Olavs Orden.

Stabell var gift med Erik Pierstorff frem til 1978. Hun giftet seg på nytt noen år senere.

Filmografi og TV-opptredener
----------------------------

|  |  |
| --- | --- |
| Film
* 1989 *Showbiz - eller hvordan bli kjendis på en-to-tre!* – Jazzfreaker
* 1983 *Prima Veras saga om Olav den hellige* – Frelst dame
* 1976 *Angst* – Hanne Øyen
* 1972 *Norske byggeklosser* – Ingrid Femte
* 1970 *Balladen om mestertyven Ole Høiland* – Barbro Aslesdatter
* 1968 *Mannen som ikke kunne le* – Sykepleiersken
* 1966 *Skrift i sne* – Teaterskoleeleven
 | TV-opptredener
* *Kaptein Sabeltann – Lillebøll, hekse-spøkelse (2010)*
* *Seks som oss* – Berit, legen (2005–2007)
* *Kodenavn Hunter* (mini-serie) – Anne Marie Kildal (2007)
* *Ved kongens bord* – (mini-serie) Nora Holst, politisk redaktør (2005)
* *Fleksnes – ep. Blodgiveren* – sykepleier (1972)

Regi
* 1988 *Kollisjonen* (Fjernsynsteater)
* 1986 *En måned på landet* (Fjernsynsteater)
* 1985 *Lystige koner* (Fjernsynsteater)
* 1982 *Kort opphold i Verona* (Fjernsynsteater)
 |

Referanser
----------

1. ↑   Internet Movie Database, IMDb-ID nm0820883, besøkt 12. juli 2016[Hentet fra Wikidata]
2. ↑   Norsk biografisk leksikon, nbl.snl.no[Hentet fra Wikidata]
3. ↑  Keilhau, Lars (14. april 2015). «Kaffeprat med Thea Stabell: «Jeg kan høre på gode fortellinger til jeg stuper»». *Aftenposten*. Besøkt 1. juni 2020.
4. ↑  Kristin, Unni (11. juni 2019). «Å være virkelig tilstede». *Ditt Uttrykk* **(norsk)**. Besøkt 10. april 2020.
5. ↑  Utnevnelse til St. Olavs Orden, Kongehuset, 11. februar 2009.
6. ↑  «Fra byggeklosser til professorat». *www.arbeidsmiljo.no*. 14. juli 2014. Arkivert fra originalen 27. september 2020. Besøkt 1. juni 2020.

Eksterne lenker
---------------

* (en) Thea Stabell på Internet Movie Database Rediger på Wikidata

* (no) Thea Stabell hos Nationaltheatret Rediger på Wikidata

* (no) Thea Stabell hos Sceneweb Rediger på Wikidata

* (da) Thea Stabell på Filmdatabasen Rediger på Wikidata

* (en) Thea Stabell hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Lokalhistoriewiki **·** Prabook **·** BIBSYS **·** VIAF **·** LCCN **·** ISNI
 |